**Bienvenue à bord!**

**Jouons, apprenons et soyons ensemble!**

**Ranskan**

**kielirikasteinen**

**esiopetus/ Esiopetus metsäryhmässä**

**Päiväkoti Havukan metsäryhmä Havusten toiminta**

**toimintakaudella 2021-2022**

Päiväkotimme metsäryhmä Havusissa toteutetaan toimintakaudella 2021-2022 kielirikasteista esiopetusta. **Osana Havusten esiopetusta lapset oppivat ranskaa.**

**Valtakunnallisessa esiopetussuunnitelman mukaan kielirikasteisella opetuksella** tarkoitetaan opetusta, jossa 10-25 % toiminnasta järjestetään säännöllisesti ja suunnitellusti muulla kuin suomen kielellä.

Lapsilla on mahdollisuus oppia kieltä eri tilanteissa ja käyttää sitä osana toimintaa, leikkejä ja pelejä. **Kieleen tutustutaan leikkimällä, laulamalla, pelaamalla, tutkimalla, havainnoimalla, matkimalla jne.** Kielirikasteisen esiopetuksen tavoitteena on herättää lasten mielenkiinto kieliä kohtaan, rohkaista ja innostaa heitä käyttämään kieliä sekä kehittää heidän kielitietoisuutta.

Metsäryhmä toiminta esiopetuksessa: metsäesikouluryhmän pedagogiset tavoitteet, oppimisen alueet sekä laaja-alainen osaaminen nousevat Helsingin esiopetussuunnitelman tavoitteista sekä lasten esiopetussuunnitelmien pohjalta. Pääasiallisina oppimisympäristöinä ovat Havukan lähimetsät, Helsingin tarjoamat muut retkikohteet, Havukan piha sekä sisätilat. Ryhmällä on käytössään kotateltta, jossa mm. ruokaillaan ja kuunnellaan satuja. Talvikaudella ruokailu ja satuhetki toteutuvat sisätiloissa.

Lapsilähtöinen ja tavoitteellinen esiopetus toteutuu metsässä päivittäin. Tavoitteellinen ympäristökasvatus sisältyy toimintaamme joka viikko Metsämörriretkillä Keskuspuistossa. Tunteiden käsitteyä opetellaan Tunteet Hukassa –metsäseikkailun tehtävien avulla. Vuodenajat ja ulkona oppiminen vaihtelevine retkikohteineen rikastuttavat opetuksen sisältöalueita. Lapsia kannustetaan tutkivaan ja kokemukselliseen oppimiseen. Toteutamme lasten kiinnostusten mukaisesti erilaisia ilmiöpohjaisia projekteja, joita työstämme sekä ulkona että sisällä pöydän ääressä. Metsä on luonnollinen, lasten tarpeisiin jatkuvasti muuntuva oppimisympäristö. Metsäryhmässä lapset oppivat luovaa ajattelua ja ongelmanratkaisutaitoja. Lasten motoriset taidot kehittyvät päivittäin vaihtelevassa maastossa liikkuen. Painotamme Havusissa vahvuuspedagogiikkaa sekä lasten aktiivista osallisuutta toiminnan suunnittelussa, arvioinnissa ja kehittämisessä.

Lisätietoja voit kysellä :

varhaiskasvatuksen opettaja Kristiina Turkilta

kristiina.turkki@hel.fi

päiväkodin johtaja Suvi Nieminen

suvi.k.nieminen@hel.fi